system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Șpring, Alba?
assistant
Șpring, mai demult Spring, Șpringu (în , în ) este satul de reședință al comunei cu același nume din județul Alba, Transilvania, România.

Istoric 
În perioada interbelică a făcut parte din plasa Miercurea Sibiului, în cadrul județului Sibiu (interbelic).

Demografie 
La recensământul din 1930 în Șpring au fost înregistrați 1.697 locuitori, dintre care 1.665 români, 29 țigani și 3 germani. Sub aspect confesional populația era alcătuită din 1.020 ortodocși, 668 greco-catolici, 3 luterani ș.a.

Obiective memoriale 
 Monumentul Eroilor Români din Primul Război Mondial. Crucea comemorativă este amplasată în centrul satului Șpring și a fost înălțată în anul 1920, prin contribuția Rafilei și a Carolinei Fleacă, împreună cu ceilalți săteni, în memoria eroilor români căzuți în Primul Război Mondial. Crucea, cu înălțimea de 2 m, este susținută de un soclu simplu, cu bază dreptunghiulară, deasupra căruia se află un bloc paralelipipedic, decorat în partea superioară cu câte o colonetă și un fronton cu două volute. Pe frontispiciul monumentului se află următorul înscris: „În amintirea eroilor căzuți în războiul din 1914-1918“.
 Monumentul Eroului. Monumentul este de tip cruce memorială și este amplasat în cimitirul ortodox din satul Șpring. Crucea cinstește memoria eroului Ioan Răcuciu din Vingard, căzut în Primul Război Mondial. Aceasta are o înălțime de 2 m, fiind realizată din lemn și marmură, iar împrejmuirea este din fier forjat. În plan frontal, pe baza crucii, sunt înscrise următoarele: „În memoria sergentului Ioan N. Răcuciu, Regimentul 64 Infanterie, căzut eroic în maiu 1917, în luptele de la Canalo Isanzo“.

Imagini

Legături externe 
 Pagina Primăriei din Șpring 
 Pagina Primăriei din Șpring, la www.ghidulprimariilor.ro
 Evoluția demografică a populației din județul Alba între anii 1850-2002 (autor: Varga E. Arpád) 
 Dicționar de localități din Transilvania

Note 

Șpring, Șpring